ai4bharat/Pralekha huggingface dataset:
نوجوانوں کے امور اور کھیل کود کی وزارت
لکشیہ سین کی دبئی میں عالمی نمبر 1 وکٹر ایکسلسن کے ساتھ ٹریننگ کی تجویز : اپنے ساتھ ایک فٹنس ٹرینر کو بیرون ملک لے جانے کی سندھو کی درخواست کو ’ٹاپس‘ کے تحت منظوری دی گئی
بھارتی بیڈمنٹن کھلاڑی لکشیہ سین کی دبئی میں عالمی نمبر 1 وکٹر ایکسلسن کے ساتھ ٹریننگ کی تجویز کو مشن اولمپک سیل  کمیٹی کے ممبران جمعرات کو منظوری دے دی ۔
لکشیہ سین جو اسی ماہ باوقار تھامس کپ جیتنے والی بھارتی مردوں کی ٹیم کا حصہ تھے ، 29 مئی سے ٍ5 جون  تک دبئی میں ایکسلسن کے ساتھ ٹریننگ کے لئے تیار ہیں اور پھر وہ 19 سے 26 جون کو  تک ملائیشیائی ٹریننگ سنٹر میں تربیت لینے کے لئے 19 جون کو ملائیشیا کے کوالالمپور کے لئے روانہ ہوں گے ۔ان دونوں ہی ٹریننگ تجاویز کو دولت مشترکہ کھیلوں کی تیاری کے تحت ایم او سی کے ذریعہ منظوری دی گئی۔
منظور شدہ رقم میں لکشیہ سین اور ان کے فزیو تھیراپسٹ کا فضائی سفر ، رہنے اور کھانے کا خرچ شامل ہوگا اور دیگر اخراجات کے تحت اپنی جیب سے کیا گیا خرچ بھی شامل ہوگا۔
لکشیہ سین کی تجویز کے ساتھ ساتھ ، ایم او سی کمیٹی نے بیڈمنٹن کھلاڑی اور اولمپک میں چاندی کا تمغہ جیتنے والی پی وی سندھو کے فٹنس ٹرینر ایم سری کانت ماداپلی کو اپنے ساتھ آئندہ کئی ٹورنامنٹوں کے لئے بیرون ملک لے جانے کے لئے مالی تعاون دینے کی تجویز کو بھی منظوری دے دی۔
سری کانت انڈونیشیا ماسٹرز ، انڈونیشیا اوپن ، ملائیشیا ماسٹرز ، اور ملائیشیا اوپن ، اور سنگاپور اوپن  کے دوران سندھو کا ساتھ دینے کو تیار ہیں۔
صحت اور خاندانی بہبود کی وزارت
کووڈ-19 سے متعلق تازہ ترین صورت حال
ملک گیر ٹیکہ کاری مہم کے تحت اب تک 50.86 کروڑ افراد کو ویکسین کے ٹیکے لگائے گئے۔
ملک بھر میں کووڈ-19 سے اب تک مجموعی طور پر 3,11,39,457 مریض شفایاب ہوچکے ہیں۔
شفایابیوں کی شرح سردست 97.40 فیصد ہے۔
گزشتہ 24 گھنٹوں کے دوران 39,686 مریض شفایاب ہوچکے ہیں۔
گزشتہ 24 گھنٹوں کے دوران ہندوستان میں 35,499 نئے معاملات درج کئے گئے۔
اس وقت ہندوستان میں زیر علاج مریضوں کی مجموعی تعداد 4,02,188 ہے۔
زیرعلاج مریضوں کی تعداد کل مریضوں کے 1.26 فیصد پر مشتمل ہے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست 2.35 فیصد ہے۔
یومیہ مثبت معاملات کی شرح14 ویں دن مسلسل 3 فیصد سے کم درج ہورہی ہے جو اس وقت 2.59 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے، اب تک مجموعی طور پر 48.17 کروڑ ٹیسٹ کئے جاچکے ہیں۔
وزارت دفاع
بھارتی بحریہ نے آپریشن سمندر سیتو کا آغاز کیا
نئی دہلی، 05 مئی 2020 / بھارتی بحریہ نے بیرون ملک سے بھارتی شہریوں کو واپس لانے کی قومی کوشش کے طور پر آپریشن سمندر سیتو کا آغاز کیا ہے۔ سمندر سیتو کے معنی سمندر پر پُل کے ہیں۔ بھارتی بحریہ کے آبی جہاز جلیشوا اور مگر فی الحال جمہوریہ مالدیپ کی راجدھانی مالی کے بندرگاہ کی طرف رواں دواں ہیں تاکہ پہلے مرحلے کے حصے کے طور پر 08 مئی 2020 کو پھنسے ہوئے لوگوں کو لانے کی کارروائی شروع کی جا سکے۔
حکومت بیرون ملک اپنے شہریوں پر کووڈ – 19 وبا کے اثرات کے سلسلے میں صورتحال پر قریبی نظر رکھ رہی ہے۔ بھارتی بحریہ کو ہدایت دی گئی ہے کہ وہ ان لوگوں کو سمندر کے راستے واپس لانے کی مناسب تیاریاں کریں ۔
جمہوریہ مالدیپ نے بھارتی مشن ان بھارتی باشندوں کی ایک فہرست تیار کر رہا ہے جنھیں بحری جہازوں کے ذریعے واپس لایا جانا ہے ۔ پہلے دورے میں مجموعی طور پر 1000 افراد کو لایا جانا ہے جس کے دوران ایک دوسرے سے دوری بھی برقرار رکھنی ہے اور جہاز میں طبی سہولیات بھی مہیا رکھنی ہے۔
ان آبی جہازوں میں لوگوں کو لانے کے لیے مناسب سہولیات فراہم کی گئی ہیں۔ ان لوگوں کو سمندری سفر کے دوران بنیادی اور طبی سہولیات فراہم کرائی جائیں نگی۔ کووڈ – 19 کی وجہ سے پیدا منفرد نوعیت کے چیلنجوں کے پیش نظر سخت طریقۂ کار بھی مقرر کیا گیا ہے۔
ان لوگوں کو کیرالہ کے کوچی شہر لا کر ریاستی حکام کی نگرانی میں رکھا جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2299
(Visitor Counter : 205
وزارت خزانہ
نویں ہندوستان-امریکہ اقتصادی اور مالیاتی ساجھیداری کے بعد کی کارروائی کے طور پر، سرکاری سطح کے مذاکرات کے بارے میں مشترکہ بیان
ہندوستان کی وزارت خزانہ اور امریکی محکمہ خزانہ کے سینئر عہدیداروں نے 3 اگست 2023 کو نئی دہلی میں ملاقات کی۔یہ ملاقات ہندوستان-امریکہ کی اقتصادی اور مالیاتی ساجھیداری کی 9ویں وزارتی میٹنگ کے بعد ان کی دوسری ذیلی وزارتی میٹنگ کے طور پر نومبر 2022 میں منعقد ہوئی ۔اس میٹنگ میں ہندوستانی وفد کی قیادت اعلیٰ اقتصادی مشیر ڈاکٹر وی اننتھا ناگیشورن نے کی اور امریکی وفد کی قیادت بین الاقوامی مالیات کےمحکمہ کے نائب وزیرجناب برینٹ نیمن نے کی۔ ریزرو بینک آف انڈیا اور واشنگٹن ڈی سی میں یو ایس فیڈرل ریزرو کے نمائندوں نے ورچوئل طور پراس میٹنگ میں شرکت کی۔
مذاکرات نتیجہ خیز رہے اور اس سے ہندوستان-امریکہ اقتصادی اور مالیاتی ساجھیداری کی اگلی وزارتی میٹنگ کی تیاری میں مدد ملے گی۔
ہندوستانی اور امریکی عہدیداروں نے متعدد اقتصادی اور مالیاتی امور پر تبادلہ خیال کیا جس میں دونوں ممالک میں اقتصادی نقطہ نظر، عالمی قرضوں کے چیلنجوں سے نمٹنے میں ہندوستان اور امریکہ کی ترجیحات، صاف ستھری اورآلودگی سے مبرا توانائی کی منتقلی کو آگے بڑھانے اور موسمیاتی مالیات کو متحرک کرنے کے لئے مشترکہ کوششیں، قابل تجدید توانائی کے منصوبوں کی تعیناتی میں تیزی لانے کی غرض سےسرمایہ کاری کے اختراعی پلیٹ فارم کے لئےبنانے پر پیشرفت، اورسرحد کے آر پار ادائیگیوں کے شعبے میں حالیہ پیش رفت جس میں جی20 کراس بارڈر ادائیگیوں کےنقش راہ ، انڈیا کے یونائیٹڈ پیمنٹس انٹرفیس  ادائیگیوں کے پلیٹ فارم، اور فیڈرل ریزرو کےفیڈ –ناؤ  ادائیگیوں کے نظام کےنفاذ کے بارے میں بات چیت شامل ہے۔
دونوں فریقوں نے اپنا تعاون جاری رکھنے پر اتفاق کیا اور وہ ان کامیاب ملاقاتوں کو آگے بڑھائیں گے جو وزیر اعظم جناب نریندر مودی اور صدر جوبائیڈن کے درمیان جون 2023 میں وزیر اعظم کے دورہ امریکہ کے دوران ہوئی تھیں۔
مواصلات اور اطلاعاتی ٹیکنالوجی کی وزارت
جناب اشونی ویشنو کل پرگتی میدان میں قومی ڈاک ٹکٹ نمائش - امرتپیکس 2023 کا افتتاح کریں گے
اس موقع پر انڈیا پوسٹ کے تبدیلی کے سفر پر ایک نمائش کا بھی افتتاح کیا جائے گا
مواصلات، الیکٹرانکس اور انفارمیشن ٹکنالوجی اور ریلوے کے وزیر جناب اشونی ویشنو کل یہاں پرگتی میدان میں قومی ڈاک ٹکٹ نمائش – امرتپیکس 2023 کا افتتاح کریں گے۔ اس موقع پر وزیر مملکت برائے مواصلات جناب دیو سنگھ چوہان اور وزارت کے دیگر سینیئر افسران بھی موجود رہیں گے۔ اس موقع پر انڈیا پوسٹ کے تبدیلی کے سفر پر ایک نمائش کا بھی افتتاح کیا جائے گا۔
امرتپیکس - 2023، وزارت مواصلات کے تحت محکمہ ڈاک کی طرف سے منعقد کی جانے والی قومی تصویری نمائش، ڈاک ٹکٹوں کے ذریعے ہندوستان کی زرخیز ثقافت، ورثہ اور تاریخ کی نمائش کرے گی۔ یہ تقریب 11 سے 15 فروری 2023 کو ہال نمبر 5، پرگتی میدان، نئی دہلی میں منعقد ہوگی۔
امرت مہوتسو آزادی کی تقریبات کے ایک حصے کے طور پر، امرتپیکس 2023 ہندوستان کی کہانی کو مختلف پہلوؤں سے جامع طور پر دستاویز کرنے اور اس کی نمائش کرنے کے لیے سب سے بڑے اقدامات میں سے ایک ہے۔ یہ ہندوستانی ثقافت، فنون، تحریک آزادی اور وراثت کا ایک دلچسپ اور دلفریب جشن ہوگا۔
انڈیا پوسٹ کے تبدیلی کے سفر پر یہ نمائش ڈاک کے نظام کو ڈیجیٹل بنانے اور آخری میل تک شہریوں کی زندگیوں کو بہتر بنانے میں ڈاک خانوں کے ابھرتے ہوئے کردار کو ظاہر کرے گی۔
افتتاحی تقریب میں ملک کے تمام حصوں سے اسکولوں اور کالجوں کے طلبا اور ڈاک ٹکٹ کے شائقین کی بڑی تعداد شرکت کرے گی۔
ہندوستان میں پہلی بار، ورچوئل رئیلٹی، آگمینٹڈ رئیلٹی جیسی نئی ٹکنالوجی کا استعمال ثقافتی ورثے، تاریخ، فطرت، جنگلی حیات کو ڈاک ٹکٹوں کے ذریعہ کہانیاں سنا کر ظاہر کرنے کے لیے کیا گیا ہے۔
اس پانچ روزہ نمائش کے دوران، امرتپیکس 2023 کئی ورکشاپس، پینل مباحثوں اور ثقافتی پروگراموں کی میزبانی بھی کرے گا، جس میں نوجوان نسل کو ٹکٹوں کے ذریعے ہندوستان کی قدیم تاریخ، ورثے اور ثقافت سے جوڑنے کا منصوبہ ہے۔
لوگ بڑی تعداد میں اپنی نشستوں کی بکنگ کروا رہے ہیں، اب تک 3000 سے زائد افراد بک مائی شو کے ذریعے مختلف تقریبات میں شرکت کی تصدیق کر چکے ہیں۔ 
امرتپیکس 2023 کے بارے میں مزید تفصیلات کے لیے، براہ کرم امرتپیکس 2023 ویب سائٹ  دیکھیں۔
ریلوے کی وزارت
انڈین ریلویز نے ریاستی اتھارٹیز کو کووڈ کیئر سینٹر فراہم کرانے کی کوششیں تیز کیں
انڈین ریلویز میں کووڈ کیئر سینٹر کے طور پر 5231 ریلوے کوچز تیار
کووڈ کیئر سینٹرس فراہم کرانے کے لئے 215 اسٹیشنوں کی شناخت کی گئی
ان 215 اسٹیشنوں میں ریلویز85 اسٹیشنوں میں صحت دیکھ ریکھ سہولتیں فراہم کرائے گا
130اسٹیشنوں میں ریاستوں سے درخواست کی جائے گی کہ اگر وہ اسٹاف اور ضروری ادویات فراہم کرانے کے لئے رضامند ہوں تو کووڈ کیئر کوچز انہیں فراہم کرائے جاسکتے ہیں
انڈین ریلویز کووڈ کیئر سینٹرز میں پانی، بجلی ، مرمت ، کیٹرنگ اور سکیورٹی کے کام انجام دے گا
مرکز کی جانب سے ریاستی حکومتوں کے لئے رہنما خطوط جاری کئے گئے
ریلویز نے صحت اور خاندانی بہبود کی وزارت اور دیگر اداروں کے مشورے سے رہنما خطوط تیار کئے
انڈین ریلویز نے کووڈ ۔ 19 کے چیلنج کو پورا کرنے کے لئے 2500 سے زیادہ ڈاکٹراور 35000 نیم طبی اسٹاف کو کام میں تعینات کیا
مشکل حالات میں قومی سپلائی چین کو برقرار رکھتے ہوئے انڈین ریلویز نے کووڈ کے خلاف حکومت ہند کی کوششوں میں تعاون کے لئے اہم رول ادا کررہا ہے
انڈین ریلویز اپنے صف اول کے ملازمین کی حفاظت کے لئے اپنے پی پی ای تیار کررہا ہے
نئی دہلی، 7 مئی 2020، ریلوے کی وزارت نے اپنے 5231 کوچز کو کووڈ کیئر سینٹروں میں تبدیل کیا ہے۔ ان کوچز کو صحت اور خاندانی بہبود کی وزارت کے ذریعہ جاری کردہ رہنما خطوط کے مطابق بہت ہلکے معاملات میں کووڈ کیئر سینٹرز کے لئے استعمال کیا جاسکتا ہے۔ ان کوچز کو ایسے علاقوں میں استعمال کیا جاسکتا ہے جہاں پر مشتبہ اور تصدیق شدہ کووڈ معاملات کے آئسولیشن کے لئے ریاست کے پاس سہولیات ختم ہوگئی ہوں اور اسے مزید سہولتوں کی ضرورت ہو۔
صحت اور خاندانی بہبود کی وزارت کے ذریعہ جاری کئے گئے رہنما خطوط ۔
کووڈ کے خلاف جنگ کو جاری رکھتے ہوئے انڈین ریلویز حکومت ہند کے صحت دیکھ ریکھ کوششوں میں تعاون کے لئے پوری کوشش کررہا ہے۔
انڈین ریلویز نے ریاست کو 5231 کووڈ کیئر سینٹر فراہم کرانے کے لئے کوششیں تیز کردی ہیں۔ زونل ریلویز نے کوارنٹین سہولت کے لئے کوچز کو تبدیلی کی ہے۔
ان 215 اسٹیشنوں میں سے85 اسٹیشنوں میں ریلویز صحت دیکھ ریکھ سہولتیں فراہم کرائے گا۔ 130اسٹیشنوں کے معاملے میں ریاستوں سے درخواست کی جائے گی کہ اگر وہ اسٹاف اور ضروری ادویات فراہم کرانے کے لئے رضامند ہوں تو کووڈ کیئر کوچز انہیں فراہم کرائے جاسکتے ہیں۔ انڈین ریلویز میں واٹرنگ اور چارجنگ سہولت کے ساتھ 158 اسٹیشن تیار رکھے ہیں اور 58 اسٹیشن واٹرنگ سہولت کے ساتھ ان کووڈ کیئر سینٹروں کے لئے تیار ہیں۔ ۔
کووڈ کیئر سینٹرز کے علاوہ انڈین ریلویز کووڈ ۔ 19 چیلنج کو پورا کرنے کے لئے 2500 سے زیادہ ڈاکٹر اور 35000 نیم طبی اسٹاف تعینات کرے گا۔ اس سلسلے میں مختلف زونوں کے ذریعہ ڈاکٹروں اور نیم طبی عملے کی عارضی بھرتی کی جاری ہی ہے۔ کسی بھی طرح کی ناخوشگوار صورتحال کے لئے کووڈ۔ 19 مریضوں کے علاج کے لئے شناخت کئے گئے اسپتالوں میں 33 اسپتال بلاک اور 17 مخصوص اسپتالوں میں تقریباً 5000 بیڈ تیار کئے جارہے ہیں۔
صحت اور خاندانی بہبود کی وزارت کے رہنما خطوط کے مطابق ریاستی حکومتیں ریلویز کو اپنی درخواستیں بھیجیں۔ ریلویز ریاستوں / مرکز کے زیر انتظام خطوں کو یہ کوچز مختص کرے گا۔ ریلوے کے ذریعہ مختص کئے جانے کے بعد ضروری بنیادی ڈھانچے کے ساتھ مطلوبہ اسٹیشن پر ٹرین لگادی جائے گی اور ضلع کلکٹر / مجسٹریٹ یا ان کے کسی با اختیار شخص کے سپرد کی جائے گی۔ جہاں کہیں ٹرین لگائی جائے گی، وہاں پانی، بجلی ، ضروری مرمت، کیٹرنگ انتظامات اور حفاظت کا کام ریلوے کے ذریعہ کیا جائے گا۔
Link of Guidelines by Ministry of Health and Family Welfare:
Link of stations as Annexure A:
۔۔۔۔۔۔۔۔۔۔۔
م ن۔ ا گ۔ن ا۔

U-2350
(
وزیراعظم کا دفتر
سوراشٹر تمل سنگمم نے بہت مثبت ماحول پیدا کیا ہے: وزیر اعظم
وزیر اعظم جناب نریندر مودی نے مدورائی سے سوراشٹر تمل سنگمم کے لیے پہلی کھیپ کو لے جانے کے لیے ایک خصوصی ٹرین کو جھنڈی دکھا کر روانہ کیے جانے کی ستائش کی ہے۔
وزیر اعظم نے ٹویٹ کیا:
”پوتھانڈو کے خاص موقع پر، مدورائی سے ویراول تک ایک خصوصی سفر شروع ہوا۔ #STSangamam سب سے زیادہ متوقع واقعات میں سے ایک ہے اور اس نے ایک بہت ہی مثبت ماحول پیدا کیا ہے۔“
ایک اور ٹویٹ میں انہوں نے ماحول کی رونق اور مثبتیت کی مزید تعریف کی۔
سنگم کے سفر کے دوران تہوار کے ماحول کے بارے میں ایس ٹی سنگم کے ایک ٹویٹ کا جواب دیتے ہوئے، وزیر اعظم نے کہا:
”شاندار! #STSangam کے بارے میں جوش و خروش صاف نظر آرہا ہے۔“
وزیراعظم کا دفتر
وزیر اعظم نے لال بہادر شاستری کو ان کی جینتی کے موقع پر یاد کیا
وزیر اعظم جناب نریندر مودی نے لال بہادر شاستری کو ان کی جینتی کے موقع پر خراج عقیدت پیش کیا۔
وزیر اعظم نے ایکس پر پوسٹ کیا؛
’’لال بہادر شاستری جی کو ان کی جینتی کے موقع پر یاد کررہے ہیں۔ ان کی سادگی، ملک کے تئیں ان کی لگن، اور ’جے جوان، جے کسان‘ کے ان کے مشہور نعرے کی بازگشت آج بھی سنائی دیتی ہے، جو پیڑھیوں کو ترغیب فراہم کر رہی ہے۔ بھارت کی ترقی کے تئیں ان کی غیر متزلزل عہدبندگی اور مشکل دور میں ان کی قیادت کی مثال آج بھی قائم ہے۔ خدا کرے کہ ہم ایک مضبوط بھارت کے لیے ان کے خواب کی تکمیل کے لیے ہمیشہ کام کرتے رہیں۔‘‘
امور داخلہ کی وزارت
داخلہ سکریٹری نے نیپال، بھوٹان، بنگلہ دیش اور میانمار سے متصل سرحدی ریاستوں کے ساتھ کورونا وائرس کے خطرات کے تعلق سے تیاریوں کا جائزہ لیا
نئی دہلی،17؍مارچ : داخلہ سکریٹری جناب اجے بھلہ نے نیپال، بھوٹان، بنگلہ دیش اور میانمار کے سرحدوں سے متصل ریاستوں کو لاحق کورونا وائرس کے خطرات کے مقابلے کی تیاریوں کی سطح کا جائزہ لیا۔ داخلہ سکریٹری نے اترپردیش، اتراکھنڈ، بہار، مغربی بنگال، سکم، آسام، ارونا چل پردیش، میزورم، منی پور، تریپورہ، ناگالینڈ اورمیزورم ریاست کے چیف سکریٹریوں ؍ ایڈیشنل چیف سکریٹریوں اور ڈی جی پی ؍ ایڈیشنل ڈی جی پی کے علاوہ بارڈر مینجمنٹ کے سکریٹری، بی ایس ایف اور ایس ایس بی کے ڈائرکٹر جنرل اور آسام رائفلس کے ڈائرکٹر جنرل کے ساتھ ویڈیو کانفرنس کی وساطت سے میٹنگ کی۔
ریاستوں نے بتایا کہ مختلف ٹرانزٹ پوائنٹ پر ڈاکٹروں کے ذریعہ پابندی سے اسکریننگ کی جا رہی ہے اور گرام سبھاؤں کی وساطت سے وائرس سے بچاؤ کے لئے احتیاطی تدابیر کے تئیں سرحدی علاقوں میں رہنے والی آبادی کو حساس بنایا جا رہا ہے۔
داخلہ سکریٹری نے تمام افسران سے مطلوبہ ٹیسٹنگ کٹوں اور دیگر طبی آلات کے ساتھ ڈاکٹروں کی 24 گھنٹہ تعیناتی کو یقینی بنانے کی اپیل کی ہے تاکہ بغیر کسی کوتاہی کے صد فیصد اسکریننگ کی جا سکے۔
بہت چھوٹی، چھوٹی اور درمیانی صنعتوں کی وزارت
کے وی آئی سی کے چیئرمین جناب منوج کمار نے جنوبی کشمیر کے پلوامہ میں واقع پانپور میں پی ایم ٹی سی، کے وی آئی سی کادورہ کیا
کے وی آئی سی کے چیئرمین جناب منوج کمار نے آج وادیٔ کشمیر کا دورہ کیا۔ اس دورے کے دوران جناب منوج کمار نے راج باغ میں ایل جی سے ملاقات کی جہاں انہوں نے کے وی آئی سی کے ذریعہ نافذ کی گئیں مختلف اسکیموں کی شکل میں جموں و کشمیر کے عوام کے لیے کے وی آئی سی کے ذریعہ کی گئیں مختلف پہل قدمیوں کے بارے میں تبادلہ خیالات کیے۔ جناب منوج کمار نے جنوبی کشمیر کے پلوامہ میں واقع پانپور میں پروڈکٹ کم مارکیٹنگ کم ٹریننگ سینٹر  کا اپنا اولین دور ہ کیا، اس سینٹر نے اپنے آغاز سے ہی، کشمیر خطے میں خصوصی طور پر دیہی خواتین کے لیے کٹنگ اورسلائی، کڑھائی جیسے مختلف کاموں کے لیے تربیت اور شہد کی مکھیوں کے پالن کے کام کو تقویت بہم پہنچانے کے لیے کورس فراہم کیے ہیں۔
جناب منوج کمار نے وزیر اعظم جناب نریندر مودی کی تصوریت اور جاری آزادی کا امرت مہوتسو کے تحت پی ایم ٹی سی پانپور میں کمہار صناعوں کو مٹی کے برتن بنانے والے 200 برقی پہیے اور پیپر میشی صناعوں کو ہائیڈرا پلپر مشینیں تقسیم کیں ۔اس کے علاوہ ویڈیو کانفرنسنگ کے توسط سے جموں خطے کے اگربتی بنانے والے صناعوں کو پیروں سے چلائی جانے والی 40 اگربتی مشینیں تقسیم کی گئیں۔جناب منوج کمار نے مطلع کیا کہ ان صناعوں کو پی ایم ٹی سی پانپور میں تربیت فراہم کی گئی اور اس سے انہیں اپنے کام میں پیش آنے والی مشقت سے بچنے میں مدد ملے گی اور وہ آتم نربھر بنیں گے۔ انہوں نے یہ بھی بتایا کہ کے وی آئی سی کے ذریعہ نافذ کردہ ایم ایس ایم ای کی وزارت ، بھارتی حکومت کی اسکیمیں مقامی صناعوں اور نوجوانوں کی اختیارکاری کے لیے ہیں اور کے وی آئی سی ریاست میں خود روزگار کے مواقع پیدا کرنے کے لیے کام کرے گی۔ انہوں نے ’ہر ہاتھ کو پیسہ – کے وی آئی سی کی اسکیم سے ‘ کا نعرہ بھی دیا۔ جناب منوج کمار نے صناع حضرات سے بات چیت کی اور لگن سے کام کرنے کے لیے ان کی حوصلہ افزائی بھی کی۔ پی ایم ٹی سی پانپور میں نوتعمیر شدہ گاندھی پارک کا افتتاح بھی کے وی آئی سی کے ذریعہ کیا گیا۔ یہ گاندھی پارک گاندھی جی کی زندگی کے لیے وقف ہے اور اس میں گاندھی جی کی زندگی کے تمام اہم سنگ میل موجود ہیں۔
یہ دورہ وادیٔ کشمیر کے کھادی اداروں کے نمائندوں سے میٹنگ کے ساتھ اختتام پذیر ہوا۔ اس موقع پر موجود دیگر افراد میں جناب جے کے گپتا ، جناب سنجیو پوسوال ، جناب ایس پی کھنڈیلوال  اور جناب انل کمار شرما  شامل تھے۔
وزارت دفاع
وزیر دفاع نے فضائیہ کے ایس یو -30 ایم کے1 میں پرواز کی
نئی دہلی،17؍جنوری،وزیردفاع محترمہ نرملا سیتارمن نے بھارتی بحریہ کے طیارہ بردار جہاز آئی این ایس وکرمادتیہ کے اپنے حالیہ دورے کے بعد جودھپور کے فضائیہ کے اڈے کے اپنے دورے پر 31 اسکواڈرن کے جنگی طیارے ایس یو-30 ایم کے 1 میں پرواز کی۔ 45 منٹ کی پرواز کے دوران ان کے سامنے اس دو انجن والے فضائیہ کے جنگی طیارے کی کچھ منفرد خصوصیات کا مظاہرہ کیا گیا۔ وہ بھارت کی پہلی خاتون وزیر دفاع ہیں جنہوں نے فضائیہ کے جنگی طیارے ایس یو-30 ایم کے 1 میں پرواز کی ہے۔
دفاعی افواج کی کارروائی کرنے کی صلاحیتوں اور تیاری کا جائزہ لینے کے لئے وزیر دفاع مسلح افواج کی مختلف تنصیبات کا دورہ کررہی ہیں۔ ان دوروں سے دفاع کے عملے کو تحریک دلانے میں بڑی کامیابی ملتی ہے کیونکہ وزیر دفاع بذات خود دفاع کے عملے کے افراد سے بات چیت کرتی ہیں، جس سے ان کے حوصلے بلند ہوتے ہیں۔
جنگی طیارے میں پرواز کے بعد وزیر دفاع نے جودھپور کے فضائیہ کے اڈے پر فضائیہ کے جنگی لڑاکوؤں کے ساتھ گفتگو کی اور انہیں خطاب کیا اور ان کی پیشہ ورانہ صلاحیتوں اور ان کے حوصلوں کی ستائش کی۔ دورے کے دوران ملک کے دفاع میں فضائیہ کی قوت کو استعمال کرنے کے بارے میں انہیں تفصیل سے مطلع کیا گیا۔
ایس یو-30 ایم کے 1 کی زبردست جنگی صلاحیتوں کی وجہ سے یہ جنگی طیارہ ملک کی فضائی قوت کا ایک اٹوٹ اور انتہائی اہم عنصر بن گیا ہے۔ حال ہی میں سپر سونک فضا سے مار کرنے والے کروز میزائل برہموس اور دکھائی نہ دینے والا فضا سے فضا میں مارکرنے والا میزائل استر کو کامیابی کے ساتھ اسی پلیٹ فارم سے داغا گیا تھا اور کامیاب آزمائش کی گئی تھی۔ اس پیش رفت کے علاوہ ایس یو -30 ایم کے 1 ایسا طیارہ ہے جس میں فضا میں ہی تیل بھرا جاسکتا ہے اور اس طرح یہ حقیقی طور پر بھارتی فضائیہ کی اسٹریٹجک صلاحیتوں سے بھرپور ایک بے حد کار آمد پلیٹ فارم ہے۔
U-346
(Visitor Counter : 49
کانکنی کی وزارت
ڈسٹرکٹ منرل فاؤنڈیشن اب تک 622 اضلاع میں تشکیل دی گئی ہے
پردھان منتری کھنج شیتر کلیان یوجنا کے تحت 2,52995 پروجیکٹوں کو منظور کیا گیا
کان کنی کی وزارت کے تازہ ترین اعداد و شمار کے مطابق بھارت کی 23 ریاستوں میں پھیلے ہوئے 622 اضلاع میں ڈسٹرکٹ منرل فاؤنڈیشن  تشکیل دی گئی ہے۔ ڈی ایم ایف کا تصور کانوں اور معدنیات  ایم ایم ڈی آر ایکٹ، 1957 میں ترمیم کے ذریعے متعارف کرایا گیا تھا۔ ترمیم شدہ ایکٹ میں دیگر باتوں کے ساتھ ساتھ سیکشن 9 بی کومتعارف کرایا جو تمام اضلاع میں کان کنی سے متعلق کاموں سے متاثر ایک غیر منافع بخش ادارہ کے طور پر ایک ٹرسٹ ڈی ایم ایف کے قیام کی سہولت فراہم کرتا ہے۔ اس کا مقصد کان کنی سے متاثرہ لوگوں اور علاقوں کے مفاد اور فائدے کے لیے کام کرنا ہے۔
پردھان منتری کھنج شیتر کلیان یوجنا  کو ڈی ایم ایف کے تحت جمع کیے گئے فنڈز کے ذریعے نافذ کیا جا رہا ہے۔ اس کے لیے اس سال ستمبر تک 63534.07 کروڑ روپے مختص کیے گئے ہیں اور 37422.94 کروڑ روپے خرچ کئے جاچکے ہیں۔ یوجنا کے تحت منظور شدہ 2,52995 پروجیکٹوں میں سے اب تک 1,33144 پروجیکٹ مکمل کئے جاچکے ہیں۔
وزیراعظم کا دفتر
عالمی یوم ریڈیو کے موقع پر وزیرعظم نےریڈیوں کے سامعین کو مبارکباد پیش کی
نئی دلّی ، 13فروری، 2021 /
وزیراعظم نے عالمی یوم ریڈیو کے موقع پر ریڈیو کے تمام سامعین کو مبارکباد پیش کی ہے اور کہا ہے کہ ریڈیو ایک شاندار وسیلہ ہے ، جو معاشرتی رابطوں کو گہرا کرتا ہے۔
اپنے ایک ٹوئیٹ میں وزیر اعظم نے کہا ’’ریڈیو کا عالمی دن مبارک ہو! ریڈیو کے تمام سامعین کو مبارکباد اورقابل تعریف ہیں وہ افراد جنھوں نے ، جدید مواد اور موسیقی سے ریڈیو کو گلزار بنایا ہے۔ یہ معاشرتی رابطوں کوگہراکرنے کا ایک شاندار وسیلہ ہے۔ میں نے ذاتی طور پر ریڈیو کے مثبت اثرات کا تجربہ کیا ہے، شکریہ # من کی بات۔‘‘
وزیراعظم کا دفتر
وزیر اعظم نے گڈ فرائیڈے کے موقع پر عیسیٰ مسیح کی بہادری اور قربانی کو یاد کیا
وزیر اعظم جناب نریندر مودی نے کہا ہے کہ عیسیٰ مسیح کے خدمت اور بھائی چارے سے متعلق نظریات متعدد افراد کے لیے رہنمائی فراہم کرتے ہیں۔
وزیر اعظم نے گڈ فرائیڈے کے موقع پر ٹوئیٹ کیا:
’’آج گڈ فرائیڈے کے موقع پر ہم عیسیٰ مسیح کی بہادری اور قربانیوں کو یاد کرتے ہیں۔ خدمت اور بھائی چارے سے متعلق ان کے نظریات متعدد افراد کو رہنمائی فراہم کرتے ہیں۔‘‘
وزیراعظم کا دفتر
وزیر اعظم نے میری لائف ایپ پر 2 کروڑ سے زیادہ لوگوں کی شرکت کی تعریف کی
وزیر اعظم جناب نریندر مودی نے میری لائف ایپ کے آغاز کے بعد ایک ماہ سے بھی کم عرصے میں 2 کروڑ سے زیادہ لوگوں کی شرکت کی تعریف کی ہے۔
ماحولیات، جنگلات اور آب و ہوا کی تبدیلی کے مرکزی وزیر جناب بھوپیندر یادو کا ایک ٹویٹ شیئر کرتے ہوئے، وزیر اعظم نے ٹویٹ کیا:
’’حوصلہ افزا رجحان، جس سے ہمارے کرۂ ارض کو بہتر بنانے کے اجتماعی جذبے کا پتہ چلتا ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 5892
(
کابینہ
مرکزی کابینہ نے مرکز کی حمایت یافتہ اسکیم نیشنل آیوش مشن کو جاری رکھنے کی منظوری دی
نئی دہلی، 14 جولائی، 2021 :
وزیراعظم جناب نریندر مودی کی صدارت میں مرکزی کابینہ نے نیشنل آیوش مشن  کو مرکز کی حمایت یافتہ اسکیم کی شکل میں یکم اپریل 2021 سے 31 مارچ 2026 تک 4607.30 کروڑ روپئے  کے مالی خرچ کے ساتھ جاری رکھنے کو منظوری دے دی ہے۔ آیوش مشن 15 ستمبر 2014 کو شروع کیا گیا تھا۔
بھارت کے پاس آیوروید، سدھ، سوا- رگپا، یونانی اور ساتھ ہی ہومیوپیتھی  جیسے روایتی طریقہ علاج کی نمائدنگی کرنے والی ایک مثالی وراثت ہے۔ جو تدارکی ، فروغ کی طرف میلان رکھنے والی اور شفاف بخش حفظان صحت کے لئے علم کا خزانہ ہے ۔ بھارتی طریقہ علاج کی خصوصیات یعنی ان کے تنوع اور لچیلاپن ،قابل رسائی، قابل استطاعات ، عوام کے ایک بڑے طبقے کے ذریعہ قابل قبول ، مقابلتاً کم لاگت اور بڑھتی ہوئی معاشی قدر ،انہیں ایسی طبی خدمات فراہم کرنے والی بناتی ہیں جن کی ہمارے ایک بڑے طبقے کو ضرورت ہے۔
مرکز کی حمایت یافتہ اسکیم ، نیشنل آیوش مشن کو آیوش وزارت ، بھارتی حکومت کے ذریعہ سستی آیوش خدمات فراہم کرنے کے مقصد سے نافذ کیا جارہا ہے۔اس کا مقصد آیوش اسپتالوں اور ڈسپنسری کو جدید بناکر وسیع رسائی کے ساتھ ، پرائمری ہیلتھ سنٹرز  ، کمیونٹی ہیلتھ سینٹرز  اور ضلع اسپتالوں  میں آیوش سہولیات کو ایک ساتھ فراہم کرنا، آیوش تعلیمی اداروں کی تجدید کاری کے توسط سے ریاستی سطح پر ادارہ جاتی صلاحیت کو مستحکم کرنا ،50 بستروںوالے مربوط آیوش اسپتال کا قیام ، آیوش پبلک ہیلتھ پروگرام اور 12500 آیوش ہیلتھ اور ویلنیس سنٹرز کو چلانا ہے۔ ان کے پیچھے مقصد آیوش اصولوں اور روایتوں کی بنیاد پر ایک جامع ویلنیس ماڈل کی خدمات فراہم کرنا ہے تاکہ بیماری کے بوجھ کو کم کرکے اور جیب پر پڑنے والے خرچ کو کم کرکے ‘‘اپنی دیکھ بھال آپ ’’ کے لئے عوام کو بااختیار بنایا جاسکے ۔
مشن ملک میں خاص طور پر پسماندہ اور دوردراز کے علاقوں میں آیوش ہیلتھ خدمات / تعلیم فراہم کرنے کے لئے ریاستوں / مرکز کے زیر انتظام علاقوں کی حکومتوں کی کوششوں کی حمایت کرکے طبی خدمات کی خامیوں کو دور کررہا ہے۔ این اے ایم کے تحت ایسے علاقوں کی مخصوص ضرورتوں اور ان کے سالانہ منصوبوں میں زیادہ وسائل مختص کرنے پر خاص طور پر توجہ دی جاتی ہے۔
مشن سے مندرجہ ذیل نتائج برآمد ہونے کی امید ہے:۔
- آیوش خدمات اور دواؤں کی بہتر دستیابی اور تربیت یافتہ افرادی قوت فراہم کرکے بہتر طبی سہولیات کے توسط سے آیوش حفظان صحت سے متعلق خدمات تک بہتررسائی ۔
- بہتر سہولیات سے آراستہ بہت سے آیوش تعلیمی اداروں کے توسط سے آیوش کی تعلیم میں بہتری ۔
- آیوش حفظان صحت کی خدمات کے نظام کا استعمال کرتے ہوئے نشان زد پبلک ہیلتھ پروگرام کے توسط سے متعدی /غیرمتعدی بیماریوں کو کم کرنے پر توجہ مرکوز کرنا ۔
امور داخلہ کی وزارت
کابینہ سکریٹری نے سمندری طوفان ‘‘نیوار’’ پر این سی ایم سی میٹنگ کی صدارت کی
جناب راجیو گئوبا نے کہا ، یہ یقینی بنانا ہمارا مقصد ہونا چاہیے کہ ایک بھی جانی ضیاع نہ ہواور نقصان کم سے کم رہے
مرکز نے ریاستی حکومتوں کو تمام ضروری امداد فراہم کرنے کا بھروسہ دلایا
نئی دہلی، 24/نومبر 2020 ۔ سمندری طوفان ‘‘نیوار’’ کو دیکھتے ہوئے کابینہ سکریٹری جناب راجیو گئوبا نے ویڈیو کانفرنسنگ کے ذریعہ تمل ناڈو، پڈوچیری اورآندھرا پردیش کے چیف سکریٹریز اور مختلف وزارتوں کے سکریٹریز کے ساتھ قومی قدرتی آفات انتظامیہ کمیٹی  کی میٹنگ کی صدارت کی۔
جناب گئوبا نے کہا کہ یہ یقینی بنانا ہمارا مقصد ہونا چاہیے کہ کوئی جانی ضیاع نہ ہو، نقصان کم سے کم رہے اور کم از کم وقت میں بجلی، مواصلات اور دیگر شعبوں میں حالات کو قابو میں کرلیاجائے۔
چیف سکریٹریز نے این سی ایم سی کو اپنی تیاریوں کے بارے میں بتایا۔ ہندوستانی محکمہ موسمیات  کے ڈائریکٹرجنرل نےسمندری طوفان ‘‘نیوار’’ کی تازہ صورت حال کی جانکاری دی۔قومی آفات سے نمٹنے والےدستہ  کے ڈائریکٹر جنرل نے کمیٹی کو اگلے تین دنوں میں حالات سے نمٹنے سے وابستہ اپنی تیاریوں کے بارے میں جانکاری دی۔انہوں نے کہاکہ این ڈی آر ایف کی 30 ٹیموں کو اب تک تعینات کیا جاچکاہے اور تمل ناڈو، پڈوچیری اور آندھرا پردیش کے لیے 20 اضافی ٹیموں کو تعیناتی کے لیے تیار رکھا گیا ہے۔
اس دوران ماہی گیروں کو سمندرمیں نہ جانے کی صلاح دی گئی ہے اور ساحلی علاقوں سے لوگوں کو نکال کر راحت کیمپوں تک لے جایاجارہا ہے۔کابینہ سکریٹری نے ریاستوں کو اس صورت حال سے باہر نکلنے کے لیے مرکز سے ریاستوں کو تمام ضروری امداد فراہم کرنے کا بھروسہ دلایا۔